<https://napidoktor.hu/otthon/szamlacsokkento-szellozes/#BlogPosting>
<http://schema.org/articleBody>
"Fűtési számlánk csökkentése érdekében igyekszünk az összes létező helyen a tökéletességig hőszigetelni házunkat. Azonban ne feledkezzünk meg a megfelelő szellőztetésről sem!  A fokozott légzárású nyílászárók és korszerű építőanyagok valóban remekül kizárják az otthonunkból a hideget és a meleget is egyaránt, ám ne feledkezzünk meg arról, hogy ezzel valójában a levegőt is elzárjuk magunktól.  Az épület megfelelő szigetelésével pedig - amivel egyúttal megszüntetjük a szellőztetését - komoly lehetőséget szolgáltatunk arra, hogy a belső térben nedvesség és szennyeződések keletkezzenek. Ezek a szennyeződések nemcsak az épület szerkezeti elemeinek, hanem a bent tartózkodóknak is okozhatnak komoly problémákat.  Annak érdekében, hogy ezeket a problémákat elkerüljük, fontos gondoskodnunk a légmozgásról, ám nem mindegy hogyan. A naponta többszöri átszellőztetés hatékony módszer ugyan, de egyrészt időigényes, másrészt a lakást teljesen kihűtjük, ami jelentős energiaveszteséget okoz.            Olvass még több cikket az otthonnal kapcsolatban!          Létezik egy lehetőség, ami egyszerű, és segítségével energiát spórolhatunk. A levegő szennyezettségi fokának a jelzésére általában a legjobb indikátor a páratartalom, ezért egyszerű megoldásnak tűnik szellőztetésre a páratartalommal történő szabályozás. A páraszabályozott szellőzőrendszernek az elemei a légbevezető elemek, légelvezető elemek, valamint a hatékony, alacsony energiafelhasználású ventillátorok. Ezek működését pedig a lakás mindenkori páratartalma automatikusan szabályozza.  Az elsőre bonyolultnak tűnő rendszert nem csak újépítésű házaknál, hanem korosabb, akár panelépületek felújításakor is érdemes megcsináltatni, hiszen a friss és tiszta levegőn túl, számottevő energiamegtakarítást is eredményez."
<https://napidoktor.hu/otthon/szamlacsokkento-szellozes/>